laion/Wikipedia-Exotic huggingface dataset:
אורי הדסה קלוש

אורי הדסה קלוש (נולדה ב-1974) היא סופרת, בעלת תשובה ומטפלת ברפואה משלימה. נולדה בשם אורלי אהרוני בכפר ביאליק, להורים חילוניים. בגיל 3, לאחר שהוריה התגרשו, עברה לגור בקריית מוצקין ולאחר מכן בשכונת הדר שבחיפה. סיימה בגרות בתיכון בסמ"ת במגמת מחשבים ובצבא שירתה בממר"ם ובבה"ד 7, כמפתחת מערכות מחשוב. בגיל 23 חזרה בתשובה, לאחר טיול ממושך בהודו, אוסטרליה ובמזרח הרחוק ולמדה קורסים שונים ברפואה משלימה, תוך התמחות ברפואה סינית ושיאצו. בגיל 28 פתחה עסק עצמאי הנקרא "עשבתא" (שילוב המילים "עשבים" ו"אסוותא" – רפואה בארמית) המשלב רוקחות טבעית, הכנת תמציות צמחים ייחודיות ומשחות רפואיות. מגיל 30 פתחה קליניקה לטיפול באמצעות צמחי מרפא והתאמת תמציות ייחודית על סמך איבחון. בגיל 29 נישאה לעמיקם קלוש, ממשואות יצחק ועברה להתגורר בבת עין שבגוש עציון. לזוג שבעה ילדים. במקביל, החלה לעסוק בכתיבה. את הספר הראשון, "מישהו לדבר איתו", כתבה אורי הדסה כמתנה לאחייניתה שהגיעה לגיל מצוות. הספר נשלח להוצאה לאור "מייזליק ספרים" שקיבלו אותו והוציאוהו לאור בשנת 2010. במהלך השנים הבאות יצאו שישה ספרים נוספים, רומנים היסטוריים ברובם. הספר "עד שינוסו הצללים" הפך לרב מכר והומחז לראשונה במסגרת "מבצע שישית" באולפנת מעלה לבונה ולאחר מכן הועלה שוב, פעמים רבות בטקסי סוף שנה באולפנות ותיכונים שונים, ברחבי ישראל.[דרוש מקור] מלבד הספרים שכתבה והוציאה לאור כתבה בשנת 2010 בעיתון מקומי "על המקום" ולזמן מה פרסמה מאמרים במגזין הדתי "פנימה". קלוש מעבירה סדנאות שונות בנושאים שונים: הכנת משחה מצמחי הקטורת, כתיבה יוצרת, רוקחות טבעית ובמסגרת מפגש עם סופר, ברחבי ישראל. מישהו לדבר איתו – הוצאת "מייזליק ספרים", 2009. שיעור מולדת – הוצאת ספריית בית-אל 2011. עד שינוסו הצללים – רומן היסטורי על המרד הגדול וחורבן בית המקדש השני. הוצאה עצמית, 2013. שלהי קיץ – רומן היסטורי על ימי הדמדומים של ממלכת ישראל, הוצאה עצמית, הפצה "דברי שיר", 2013. האסופי מנרבתא – רומן היסטורי על מרד בר כוכבא. הוצאת "דני ספרים", 2019. איגרת מארביל – רומן היסטורי על הלני מלכת חדייב. הוצאה עצמית, 2020. בכוח השבועה – רומן היסטורי על תקופת האנוסים. הוצאה עצמית (הוצאת "נביעה") 2021. The missing queen תרגום לאנגלית של הספר "איגרת מארביל". פורסם באמזון ב-2023 רוקחת עשבי הבר – רומן הסטורי תנ"כי על רקע ימי עתליה, מלכת יהודה. הוצאה עצמית (הוצאת "נביעה") 2023. אתר האינטרנט הרשמי של אורי הדסה קלוש רשימת הפרסומים של אורי הדסה קלוש, בקטלוג הספרייה הלאומית אורי הדסה קלוש באתר סימניה הדר עזרן, ימי הבית האחרונים – ביקורת ספר, באתר ערוץ 7, 2 בספטמבר 2015 הדר עזרן, דמדומי המלוכה – ביקורת ספר, באתר ערוץ 7, 12 בינואר 2017 הדר תאנה, איש אחד – ריאיון אישי, גושפרתה גיליון 930, 15 במרץ 2019. קובי פינקלר, ספר חדש: האסופי מנרבתא, באתר ערוץ 7, 21 ביולי 2019 הדר תאנה, כותבת לדורות, באתר ערוץ 7, 8 במאי 2020 דפנה שימור, איגרת מארביל – הלני המלכה קמה לתחייה, באתר ערוץ 20, 25 ביוני 2020. עדי אהרון, חוזרת בזמן, אותיות וילדים, א' אב התש"פ. אורי הדסה קלוש, דף שער בספרייה הלאומית
נצרות בסין

הנצרות הופיעה בסין במאה ה-7, במהלך שושלת טאנג, אך לא הכתה שורשים משמעותיים עד למאמצים במאה ה-16 על ידי מיסיונרים ישועים שהשפעתם הייתה לא מבוטלת. נכון לשנת 2020, הנצרות בסין כוללת קתולים, פרוטסטנטים, אוונגליסטים ומספר קטן של נוצרים אורתודוקסיים. אף על פי שההיסטוריה של הנצרות בסין אינה עתיקה כמו הטאואיזם, המהאיאנה בודהיזם או הקונפוציאניזם, הנצרות, באמצעות דרכים שונות, נוכחת בסין, לפחות מאז המאה ה-7, וצברה השפעה משמעותית במהלך 200 השנים האחרונות. מספר הנוצרים הסינים גדל באופן משמעותי מאז הקלות באיסורים שהיו על פעילות דתית במהלך הרפורמות הכלכליות בשנות ה-70 המאוחרות; בשנת 1949 הוערך מספר הנוצרים בכארבעה מיליון (כשלושה מיליון קתולים, וכמיליון פרוטסטנטים). ישנם קשיים ניכרים להשיג נתונים מדויקים על נוצרים סינים. על פי רוב הסקרים הפנימיים האחרונים, ישנם כ-31 מיליון נוצרים בסין נכון לשנת 2020. אף שזו עלייה של 800% מאז ההערכה של 1949, ארגונים נוצרים בינלאומיים מסוימים מעריכים שיש עשרות מיליונים נוספים, אשר בוחרים לא להזדהות בפומבי עקב חשש מהשלכות ההגבלות של המשטר. על אף הרפורמות, פרקטיקה דתית ממשיכה להיות תחת פיקוח ממשלתי הדוק, וכנסיות אשר אינן עומדות בתנאי המשטר, כולל הבעת אמון ותמיכה במפלגה הקומוניסטית, נהרסות ונאסרת פעילותן. סינים מעל גיל 18 בלבד רשאים להצטרף באופן רשמי לקבוצות נוצריות המאושרות ומפוקחות על ידי הממשלה. מצד שני, הרבה נוצרים מאמינים קיימים באופן בלתי מתועד ובלתי פורמלי מאורגנים ברשתות וקהילות לא רשומות, אלו נקראות לעיתים "כנסיות בית" או כנסיות מחתרת" אשר החלו נפוצות בשנות ה-1950, כאשר סינים נוצרים רבים התנגדו לפיקוח ההדוק והמגביל של הממשלה. חברים בקבוצות אלו מגדירים את חברי הקבוצות הללו "הרוב השקט" של הנוצרים הסינים. המחלוקת על הטקסים הסיניים מדיה וקבצים בנושא נצרות בסין בוויקישיתוף Bays, Daniel H. (2011-06-09). A New History of Christianity in China (באנגלית). John Wiley & Sons. pp. 7–15, 18–21. ISBN 978-1-4443-4284-0. Miller, 2006. pp. 185-186 Wielander 2013, p. 3 Johnstone, Patrick (2001). Operation World. London: Paternoster. p.165 Goossaert, Vincent and David A. Palmer. The Religious Question in Modern China. Chicago: The University of Chicago Press (2011), pp. 380-387. Hunter, Alan and Kim-Kwong Chan. Protestantism in Contemporary China. Cambridge: Cambridge University Press (1993), p. 178.
VinFast LUX A2.0

VinFast LUX A2.0 היא מכונית סלון מתוצרת יצרנית הסטארט אפ המתמחה בתעשיית הרכב VinFast (אנ') חברת בת של הקונגלומרט הווייטנאמי Vingroup (אנ') המיוצרת משנת 2019 בווייטנאם. דגם "VinFast LUX A2.0" מבוסס על דגם "BMW 5 Series (F10)" (אנ') מתוצרת יצרנית הרכב הגרמנית BMW (פלטפורמה ושלדה). דגם "VinFast LUX A2.0" משווק מיוני 2019. 4 דלתות. 5 נוסעים. מנוע קדמי - אורכי. מנוע בנזין, מגדש טורבו. סוג הנעה: הנעה אחורית. דגם "VinFast LUX A2.0" דגם "VinFast LUX A2.0" דגם "VinFast LUX A2.0" דגם "VinFast LUX A2.0" דגם "VinFast LUX A2.0" דגם "VinFast LUX A2.0" דגם "VinFast LUX A2.0" - מבט לתא הנהג ולוח מחוונים דגם "VinFast LUX A2.0" - מבט לתא הנהג ולוח מחוונים VinFast LUX SA2.0 מדיה וקבצים בנושא VinFast LUX A2.0 בוויקישיתוף אתר האינטרנט הרשמי של VinFast LUX A2.0 אתר האינטרנט הרשמי של VinFast LUX A2.0 VinFast LUX A2.0, סרטון באתר יוטיוב דגם "VinFast LUX A2.0" - אתר היצרן היצרן vinfast vinfast.vn/vi/vinfast-ban-giao-lo-xe-lux-sa20-va-lux-a20-dau-tien-cho-khach-hang דגם "VinFast LUX A2.0" autoevolution.com/news/vinfast-scores-david-beckham-to-unveil-bmw-based-lux-vietnamese-cars דגם "VinFast LUX A2.0" motorauthority.com/news/1118697_vietnams-vinfast-launches-at-paris-auto-show-with-pair-of-rebodied-bmws דגם "VinFast LUX A2.0" car.info/en-se/vinfast/lux-a20/lux-a20-2019 דגם "VinFast LUX A2.0" כולל תמונות netcarshow.com/vinfast/2020-lux_a2.0_sedan שיווק דגם יתחיל ביוני 2019 paultan.org/2018/10/03/vinfast-debuts-lux-suv-and-sedan-at-2018-paris-motor-show
טוכהיים

טוכהיים הוא כפר במחוז ארץ יריכובר, במדינה סקסוניה-אנהלט שבגרמניה. בעבר היה הכפר מועצה מקומית עצמאית, ומאז 1 ביולי 2009, הכפר נמצא בתחום השיפוט של העיירה גנטין. בסמוך לכפר נמצאת שמורת הטבע 'פינר ברוך' (גר'). האזכור הראשון של טוכהיים הוא במאה העשירית. בשנת 965 העניק אוטו הראשון, קיסר האימפריה הרומית הקדושה את הכפר טוכהיים (בכתיב דאז: Tuchime) לבישוף של מגדבורג, שבהמשך בנה בכפר טירה. על פי ההשערה המקובלת במחקר, טוכהיים היא עיר מוצאו של רבי אליעזר מטוך, חכם בן המאה ה-13 ואחד העורכים הראשיים של קובצי התוספות על התלמוד הבבלי. מדיה וקבצים בנושא טוכהיים בוויקישיתוף אתר האינטרנט הרשמי של טוכהיים שמחה עמנואל, תשובות מהר"ם מרוטנבורג וחבריו (האיגוד העולמי למדעי היהדות, 2012), עמ' 52.
סוודר (אלבום)

סוודר הוא אלבום הבכורה של הזמרת הישראלית נוי פדלון. האלבום יצא לאור ב-1 במרץ 2020, על ידי חברת התקליטים NMC. "סוודר" - יצא לאור ב-16 בדצמבר 2018, כסינגל הראשון מתוך האלבום וכסינגל הבכורה של פדלון. עם יציאתו, נכנס השיר אל המקום ה-2 במצעד השבועי של מדיה פורסט, ולמקום השני במצעד הרשמי של גלגלצ. "גלגל ענק" - יצא לאור ב-28 בפברואר 2019, כסינגל השני מתוך האלבום. "מפחיד" - יצא לאור ב-14 באפריל 2019, כסינגל השלישי מתוך האלבום. עם יציאתו נכנס אל המקום ה-9 במצעד השבועי של מדיה פורסט. "אין לך סוף" - יצא לאור ב-30 ביוני 2019, כסינגל הרביעי מתוך האלבום. עם יציאתו נכנס אל המקום ה-12 במצעד השבועי של מדיה פורסט. "סכינים" - יצא לאור ב-8 בספטמבר 2019, כסינגל החמישי מתוך האלבום. עם יציאתו נכנס אל המקום ה-11 במצעד השבועי של מדיה פורסט. "התגעגעתי" - יצא לאור ב-8 בדצמבר 2019, כסינגל השישי מתוך האלבום. "אל תגיד" - יצא לאור ב-18 בפברואר 2020, כסינגל השביעי מתוך האלבום. "כמו בכל בוקר" - יצא לאור ב-24 במרץ 2020, כסינגל שמיני מתוך האלבום. האלבום סוודר באתר ספוטיפיי האלבום סוודר באתר דיזר האלבום סוודר באתר אפל מיוזיק niv the tool, המצעד השבועי של מדיה פורסט, באתר mediaforest-group המצעד השבועי 21.02.2019, באתר glz.co.il
סוס מערבי

סוס מערבי (שם מדעי: Equus occidentalis) הוא מין סוס נכחד, שחי בתקופת הפליסטוקן באמריקה הצפונית שלפני 500,000 עד 11,000 שנה מימינו. סוס זה דמה מאוד לסוס הרמכי, ואולי עטה פסים דלילים כמו הזברה הקדומה, הקואגה, ובדומה לסוסים אמריקאים דומים כמו סוס הגרמן. אולם נראה שהיה קרוב בהרבה לסוס מאשר לזברה. הוא הוגדר לראשונה בידי החוקר ריצ'רד אוון ב-1863. גודלו של סוס זה דמה לסוס מוסטנג במשקל של 519 קילוגרם בקירוב. היה לו מבנה חזק עם רגליים שריריות שהותאמו לריצה במישורים והוא חי בעדרים קטנים, דבר הידוע מממצאי סוסים רבים בבורות הזפת בלה בריאה שבלוס אנג'לס, קליפורניה, אשר טבעו בבוץ טובעני יחדיו. הוא כנראה נכחד עם סיום תקופת הקרח, אולי כתוצאה משינויי אקלים גדולים, וכן עקב הגעת האדם הראשון לאמריקה. סוס זה היה אחד מאחרוני הסוסים שחיו בטבע באמריקה לצד סוס מקסיקני, סוס סקוט וסוס יוקון, עד בוא הקונקיסטאדורים לאמריקה במהלך המאה ה-16. מדיה וקבצים בנושא סוס מערבי בוויקישיתוף סוס מערבי, באתר GBIF (באנגלית)
סוודר (שיר)

"סוודר" הוא סינגל הבכורה שהוקלט על ידי הזמרת הישראלית נוי פדלון. השיר יצא לאור ב-17 בדצמבר 2018, כסינגל הראשון מתוך אלבום הבכורה של פדלון, סוודר, על ידי חברת התקליטים NMC. השיר נכתב, הולחן והופק על ידי נוי פדלון ורובי פאייר. השיר הוא בז'אנר הפופ אשר משלב בתוכו את הסגנון הים-תיכוני. השיר במקור הוקלט על ידי הזמר עדן חסון, ואף הודלפה גרסתו לשיר, אך בסופו של דבר, השיר בוצע על ידי פדלון. הסינגל עצמו סוקר על ידי יוסי חרסונסקי, אשר ציין את השיר בחיוב והעניק לו ציון של שלושה כוכבי זהב וחצי מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-2 מיליון השמעות. הווידאו קליפ הנלווה לשיר הועלה לערוץ היוטיוב של נוי פדלון ב-17 בדצמבר 2018, בסמוך לצאת הסינגל. נכון ליוני 2020, מונה הצפיות של הקליפ עומד על כ-16 מיליון. לדף השיר באתר הספרייה הלאומית עדן חסון סוודר (באנגלית), נבדק ב-2020-05-13 רז ישראלי, הגרסה הרשמית של נוי פדלון ללהיט הוויראלי של עדן חסון, באתר ישראל היום, 17 בדצמבר 2018 סוודר, נבדק ב-2020-03-01 סוודר, סרטון באתר יוטיוב
שלוש, שתיים, אחת - פינגווינים!

שלוש, שתיים, אחת - פינגווינים! (באנגלית: !Penguins‏ 3-2-1) היא סדרת הנפשה ממוחשבת קנדית-אמריקאית לילדים, אשר הופקה על ידי Big Idea Entertainment,‏ Jam Filled Entertainment‏ (2002–2003) ו-UTV Software Communications‏ (2007–2008). תחילה, ששת הפרקים הראשונים של הסדרה הופצו בארצות הברית ב-VHS וב-DVD החל מ-14 בנובמבר 2000 עד 1 ביולי 2003, ולאחר מכן כל פרקי הסדרה שודרו בערוץ Qubo, החל מ-6 בספטמבר 2006 עד 13 בנובמבר 2008. בישראל הסדרה שודרה לראשונה בדיבוב לעברית בשנת 2008 בחינוכית. לסדרה הופקו שלוש עונות הכוללות 27 פרקים (כאשר אחד מהם הוא פרק ספיישל) באורך 22 דקות. הסדרה עוקבת אחר שני אחים תאומים, ג'ייסון ומישל, אשר מבלים את חופשת הקיץ שלהם אצל סבתם. לסבתא של התאומים יש אוסף פסלוני קרמיקה, הכולל פסלון של ארבעה פינגווינים בספינת טילים, אותו קיבלה מבעלה המנוח לכבוד הירח דבש. בפרק הראשון, ג'ייסון מפיל בטעות את הפסלון, ובמקום להישבר הוא נהפך לאמיתי - ספינת הטילים התחילה לרחף והפינגווינים התחילו לדבר. בכל פרק בסדרה, אחד התאומים יוצא להרפתקה עם הפינגווינים, אשר בסופה הוא לומד ערכים חדשים. ג'ייסון – אחיה התאום של מישל. אוהב הרפתקאות. מישל – אחותו התאומה של ג'ייסון, אשר גדולה ממנו ב-5 דקות. פידג'ל – אחד מתוך ארבעת הפינגווינים. ממציא מוכשר של אלפי גאדג'טים מרשימים ומועילים. זידג'ל – אחד מתוך ארבעת הפינגווינים. קפטן הספינה. מידג'ל – אחד מתוך ארבעת הפינגווינים. נהג הספינה. קווין – אחד מתוך ארבעת הפינגווינים. מנקה הספינה. סבתא – סבתא של ג'ייסון ומישל, אשר תמיד מביאה להם עצות טובות. בימוי הדיבוב העברי נעשה על ידי דן שצברג, והפקת הדיבוב נעשתה על ידי רעות סמדר. גד שצברג – ג'ייסון נעמה שחר – מישל אלדד פריבס – זידג'ל דן שצברג – מידג'ל / דמויות שונות גדי לוי – פידג'ל / דמויות שונות שאולי הלוי – קווין / דמויות שונות נטע שחר – סבתא אתר האינטרנט הרשמי של שלוש, שתיים, אחת - פינגווינים! "שלוש, שתיים, אחת - פינגווינים!", במסד הנתונים הקולנועיים IMDb (באנגלית) "שלוש, שתיים, אחת - פינגווינים!", באתר Rotten Tomatoes (באנגלית) "שלוש, שתיים, אחת - פינגווינים!", במסד הנתונים הקולנועיים KinoPoisk (ברוסית) שלוש, שתיים, אחת - פינגווינים!, במיזם "אישים" לתיעוד היצירה הישראלית
צ'ז'או ווי

הרפובליקה העממית של סין זהו שם סיני; שם המשפחה הוא צ'ז'או. צ'ז'או ווי (בסינית 赵薇,‏ נולדה ב-12 במרץ 1976 באזור אנחווי) היא שחקנית, במאית וזמרת סינית. צ'ז'או ווי נכללת בין השחקניות הפופולריות ומקבלות השכר הגבוה בסין ובארצות דוברות סינית. צ'ז'או ווי למדה באקדמיה הסרטים של בייג'ינג וכבר לאחר השתתפותה בסדרת טלוויזיה הראשונה בשנים 1998–1999 זכתה בפרס "נשר הזהב" לשחקנית הטובה ביותר. הסדרה זכתה להצלחה גדולה במזרח ודרום-מזרח אסיה. במהלך הקריירה צ'ז'או ווי השתתפה בסדרות טלוויזיה רבות שזכו להצלחה. היא זכתה בפרס בפסטיבל הסרטים של שאנגחאי ופרסים נוספים בסין ובהונג קונג. לאחר הפסקה בצילומים בעקבות לידה, בשנת 2012 היא הצטלמה בסרט של דוזה ניו שזכה להצלחה מסחרית גדולה. בשנת 2012 היא קיבלה תואר שני בבימוי סרטים באקדמיה הסרטים של בייג'ינג. הסרט הראשון שלה כבמאית זכה להצלחה וקיבל מספר פרסים. צ'ז'או ווי תרמה סכומים גדולים לנפגעי רעידות אדמה ולילדים חולי סרטן. בנוסף לעסקי קולנוע, היא זמרת פופולרית והוציאה 7 דיסקים. על התקליטור שלה שפורסם בשנת 2006 היא זכתה ב-MTV Asia Award. בשנת 2015 כיכבה בסרט הסיני-אמריקאי "Hollywood Adventures" לצדם של שחקני קולנוע סינים ואמריקאים ואף שימשה כמפיקת הסרט. מדיה וקבצים בנושא צ'ז'או ווי בוויקישיתוף אתר האינטרנט הרשמי של צ'ז'או ווי צ'ז'או ווי, ברשת החברתית אינסטגרם צ'ז'או ווי, במסד הנתונים הקולנועיים IMDb (באנגלית) צ'ז'או ווי, באתר AllMovie (באנגלית) צ'ז'או ווי, במסד הנתונים הקולנועיים KinoPoisk (ברוסית) צ'ז'או ווי, באתר MusicBrainz (באנגלית) צ'ז'או ווי, באתר Songkick (באנגלית) http://www.chinadaily.com.cn/celebrity/2014-11/18/content_18928239.htm ערך זה הוא קצרמר בנושא אישים ובנושא סינים. אתם מוזמנים לתרום לוויקיפדיה ולהרחיב אותו.
סידני וב

סידני ג'יימס וב, הבארון פספילד הראשון (באנגלית: Sidney James Webb, 1st Baron Passfield;‏ 13 ביולי 1859 – 13 באוקטובר 1947) היה סוציאליסט, כלכלן ורפורמטור בריטי, אשר לרוב מוזכר יחד עם אשתו, ביאטריס וב. הוא היה אחד החברים הראשונים בחברה הפביאנית בשנת 1884, יחד עם ג'ורג' ברנרד שו (השניים הצטרפו לחברה שלושה חודשים לאחר הקמתה). יחד עם חברים אחרים הפכו שו ווב את החברה הפביאנית לחברה הפוליטית-אינטלקטואלית הבולטת ביותר באנגליה האדוארדית. וב נולד בלונדון למשפחה של עוסקים חופשיים. הוא למד משפטים באוניברסיטת לונדון בזמנו החופשי כשבה בעת עבד במשרה משרדית. בשנת 1895 סייע להקים את בית הספר לכלכלה של לונדון (London School of Economics) בעזרת עיזבון שהושאר לטובת החברה הפביאנית על ידי תורם. הוא מונה לפרופסור למינהל ציבורי בשנת 1912 ושירת בתפקיד במשך חמש-עשרה שנה. בשנת 1892 נישא וב לביאטריס פוטר, אשר עימה חלק השקפות ואמונות. הונה של ביאטריס איפשר לווב לעזוב את עבודתו המשרדית ולהתרכז בפעילויות אחרות. השניים היו חברים במפלגת הלייבור והיו פעילים פוליטית. ב-1917 ניסח וב את סעיף 4 של חוקת הלייבור, שאומץ על ידי המפלגה ב-1918. סידני הפך לחבר פרלמנט מטעם מחוז סיהאם בשנת 1922. הזוג נהג לארח את ארוחות מועדון ה-Coefficients, אשר משך אליו את הפוליטיקאים וההוגים הבולטים של התקופה. בשנת 1929 קיבל את התואר ברון פספילד ושירת כשר בממשלה (הוא היה גם שר המושבות וגם השר לענייני הדומיניון), תחת ראש הממשלה רמזי מקדונלד. בשנת 1930 פרש מהמשרד לענייני הדומיניון בשל בריאותו הלקויה. באותה שנה גם פרסם את הספר הלבן. חיים ויצמן סיפר בעדותו בפני ועדת פיל כי בשנת 1930 אמר לו וב "כלום אינך מבין שאין בארץ ישראל מקום אפילו לחתול נוסף". ב-1935, במהלך מאמץ שקיימו יהודים מאירופה להקמת 'ליגת פריילאנד' במטרה למצוא יעד הגירה ליהודים מפולין וגרמניה, הסכים וב להפגש עם יוסף קרוק שהגיע מפולין לטובת קידום היוזמה הנאו-טריטוריאליסטית. בשיחה ביניהם אמר וב לקרוק כי "יהודים רבים חושבים אותי למתנגדם, אך אין זה אמת. לדעתי, ארץ ישראל היא לא רק בשביל היהודים, אלא גם בשביל הערבים". בכל אופן וב סירב לצרף את שמו ליוזמה להצלת יהודים נרדפים באירופה. בני הזוג וב תמכו בברית המועצות עד מותם. ספרם "The Truth About Soviet Russia" פורסם בשנת 1942. הזוג וב מופיע באופן סאטירי בספרו של ה. ג'. ולס "The New Machiavelli", כזוג קצר רואי, בורגני ומניפולטיבי. ולס מהתל בספר באופן דומה גם בחברה הפביאנית. מדיה וקבצים בנושא סידני וב בוויקישיתוף כתבי סידני וב בפרויקט גוטנברג (באנגלית) סידני וב (1859-1947), דף שער בספרייה הלאומית עדותו של ד"ר ח. ויצמן בועדה המלכותית, דבר, 26 בנובמבר 1936 יוסף קרוק, תחת דגלן של שלוש מהפכות - כרך ב', תל אביב, מחברות לספרות, 1970, עמ' 460.
יחסי הודו–תאילנד

היחסים הדיפלומטיים בין הודו לתאילנד כוננו בשנת 1947, זמן קצר לאחר שהודו קיבלה עצמאות. הודו חולקת גבול ימי ארוך עם תאילנד, שכן איי אנדמן ואיי ניקובאר של הודו חולקים גבול ימי עם תאילנד לאורך ים אנדמן. השנים האחרונות מאז 2001 היו עדים להתחממות הולכת וגוברת, הגברת הקשרים הכלכליים והמסחריים, חילופי ביקורים ברמה גבוהה מצד שני הצדדים וחתימת הסכמים שונים המובילים להעצמת היחסים. תאילנד והודו משתפות פעולה בפורומים רב-צדדיים שונים, כמו שותפות הדיאלוג של הודו עם איגוד מדינות דרום-מזרח אסיה, הפורום האזורי ASEAN‏ (ARF), ופסגת מזרח אסיה, הקבוצה האזורית BIMSTEC הכוללת את בנגלדש, הודו, סרי לנקה, תאילנד, מיאנמר, נפאל וקשרי תחבורה משולשים עם תאילנד, מיאנמר והודו. הודו חברה בחבר הדיאלוג לשיתוף פעולה באסיה (ACD) שיזמה תאילנד בשנת 2002 ובשיתוף פעולה בין מקונג לגנגס (MGC), קבוצה של שש מדינות. יתר על כן, הודו ותאילנד היו קשורות תרבותית במשך מאות שנים והודו השפיעה עמוקות על התרבות התאילנדית. קיימות מספר משמעותי של מילים בתאית המושאלות מסנסקריט, השפה הנפוצה בהודו. פאלי, שהייתה שפת מגדהה והיא מדיום של טהרוואדה, היא שורש חשוב נוסף באוצר המילים התאילנדי. הבודהיזם, הדת העיקרית בתאילנד, מקורה מהודו. הסיפור ההינדי של ראמאיאנה ידוע גם בכל תאילנד בשם רמאקיאן. ראש ממשלת תאילנד אבהיסיט וג'ג'יווה ערך ביקור ממלכתי בהודו במהלך 4–5 באפריל 2011, בהזמנתו של מאנמוהאן סינג, ראש ממשלת הודו. שני המנהיגים הסכימו להגדיל את האינטראקציה התרבותית, התקשורת ושיפור המסחר והכלכלה באמצעות המסגרות הדו-צדדיות והאזוריות - ASEAN-India, BIMSTEC ו- MGC. כמו כן הוחלט להגדיל את הסחר בין שתי מדינות מסכום של 6.7 מיליארד דולר לשנת 2010 לשיעור כפול מזה בשנת 2014. ראש ממשלת תאילנד יינגלאק צ'ינוואט ערך ביקור ממלכתי בינואר 2012 כאורח הראשי ביום הרפובליקה ההודי. כתוצאה מהביקור, נחתמו 6 הסכמים דו צדדיים, כולל הסכם העברת נידונים. בתור דחיפה משמעותית לשיתוף הפעולה הביטחוני הדו-צדדי, הודו ותאילנד חתמו ב-30 במאי 2013 על חוזה הסגרה. כמו כן נחתם הסכם בין המועצה למודיעין כללי ההודית והארגון נגד הלבנת הון התאילנדי בנושא שיתופי פעולה בחילופי מודיעין הקשורים להלבנת הון ומימון טרור. מנמוהאן סינג אמר כי שתי המדינות הסכימו להמשיך ולחזק את קשרי ההגנה כולל תרגילים וסיורים משותפים. ראש ממשלת תאילנד בירך על חתימת הסכם ההסגרה. שני המנהיגים מקווים לסיום מוקדם של הסכם הסחר החופשי בהודו. שתי המדינות הסכימו להמשיך בפיתוח תשתיות בקווי פרויקט הכביש המהיר הודו-מיאנמר ותאילנד שצפוי להסתיים עד 2016. הודו מחזיקה בתאילנד שגרירות בבנגקוק וקונסוליה כללית בצ'אנג מאי. מאידך, תאילנד מחזיקה בהודו שגרירות בניו דלהי ו-3 קונסוליות בצ'נאי, קולקטה ומומבאי. מדיה וקבצים בנושא יחסי הודו–תאילנד בוויקישיתוף [1] אתר על יחסי מדינות
אפימתאוס

אֶפּימֵתֶאוּס (יוונית: Ἐπιμηθεύς) הוא אחד מהטיטאנים במיתולוגיה היוונית. לפי אגדות המיתולוגיה אפימתאוס היה בנם של יאפטוס וקלימנה ואחיהם של פרומתאוס ואטלס. משמעות שמו ביוונית היא "המבין לאחר מעשה״. אפימתאוס היה האחראי על מתן תכונה חיובית לכל חיה, אך כאשר הגיע הזמן לתת לאדם תכונה חיובית - לא נשאר בידו דבר. אחיו פרומתאוס גנב את האש מזאוס ומסר אותה לאדם. כעונש, יצר זאוס את פנדורה לאפימתאוס, בידיעה שהוא יתאהב בה למרות אזהרותיו של אחיו החכם פרומתאוס, שאמר לו לעולם לא לקבל מתנה מהאלים האולימפיים (משמעות שמו של פרומתאוס היא "החושב מראש"). פנדורה קיבלה קופסה מהרמס והונחתה לעולם לא לפתוח אותה. אולם הרמס נתן לה גם סקרנות, והיא פתחה אותה למרות ההנחיה ובכך שחררה את כל האסונות של האדם. היא סגרה את הקופסה בזמן, כך שנשאר רק דבר אחד בקופסה - תקווה. מאוחר יותר היא שחררה גם אותה, כך שלמין האנושי תמיד יש תקווה בזמני רוע, אך יש לתקווה עוד הרבה להשלים. בתם של אפימתאוס ופנדורה היא פירה, שנישאה לדיאוקליון. שניהם היו היחידים ששרדו את המבול. מדיה וקבצים בנושא אפימתאוס בוויקישיתוף
סחלב (סוג)

סחלב (שם מדעי: Orchis) הוא סוג של צמחים במשפחת הסחלביים הנפוצים בעיקר באירופה, וצפון-מערב אפריקה, ומגיעים עד לטיבט, מונגוליה ושינג'יאנג. השם המדעי orchis מקורו מיוונית עתיקה ומשמעותו המילולית "אשך" ניתן לו בעקבות המראה של צמד הפקעות התת-קרקעיות. השם העברי "סחלב" נשאל מערבית (سحلب), ויש הסבורים שנגזר כקיצור של "אשכי שועל" (خصى الثعلب) על שם אותן פקעות. מיני הסחלב הם צמחים בעלי פקעות שורשים במקום בצלים מדומים האופייניים לכמה מבני משפחתם. בקרב מיני הסחלב יש שונות גדולה מאוד במראה. הם מוציאים גבעול זקוף. התפרחת גלילית עד אשכול כדורי, באורך 5–15 סנטימטרים, עם פרחים בצבע צהוב, אדום עד ארגמן. הם פורחים על בסיס הצמח, עולים מעלה לאיטם, מלבד סחלב הקוף (Orchis simia) שפרחיו צומחים הפוך. הסוג סחלב כלל במקור יותר מ-1,300 מינים, אך מאחר שהסוג המקורי היה פוליפילטי, הוא חולק מחדש לסוגים נוספים. הם מצויים ביערות גשם טרופיים, ואזורים מדבריים למחצה. באזור החוף ובטונדרה. רוב מיני הסחלב הנאוטרופיים נמצאים בדרום אמריקה המרכזית, צפון-מערב אמריקה הדרומית. Orchis adenocheila איראן סחלב אנטולי ישראל, סוריה, לבנון, איראן Orchis anthropophora מערב ארופה ואזור הים התיכון Orchis brancifortii דרום איטליה, סיציליה וסרדיניה סחלב הגליל ישראל, לבנון, סורה, טורקיה. Orchis italica דרום-מערב אירופה Orchis laeta Orchis mascula אירופה עד איראן, האיים הקנריים Orchis militaris אירופה עד מונגוליה Orchis olbiensis Orchis pallens אירופה עד קווקז Orchis patens הים התיכון עד צפון-מערב אפריקה Orchis pauciflora Orchis provincialis אירופה עד קווקז, צפון מערב אפריקה Orchis punctulata סחלב קטן מנוקד, דרום-מזרח אירופה לקווקז, אלג'יריה. Orchis purpurea Orchis quadripunctata Orchis simia (סחלב הקוף) Orchis sitiaca Orchis spitzelii Orchis troodi Orchis provincialis Orchis militaris Aceras_anthropophora Orchis brancifortii סחלב הגליל סחלב אנטולי מדיה וקבצים בנושא סחלב בוויקישיתוף סחלב, באתר ITIS (באנגלית) סחלב, באתר NCBI (באנגלית) סחלב, באתר האנציקלופדיה של החיים (באנגלית) סחלב, באתר Tropicos (באנגלית) סחלב, באתר GBIF (באנגלית) סחלב, באתר IPNI (באנגלית) סחלב, באתר אנציקלופדיה בריטניקה (באנגלית) ענת ג'ורג'י, כמו חיית מחמד: הצמח היקר שבעליו משאירים אותו בפנסיון, באתר TheMarker‏, 19 בנובמבר 2021 Kew World Checklist of Selected Plant Families https://www.etymonline.com/word/orchid אברהם שטאל, מוצא המילים, הוצאת דביר, 1999, עמ' 67.
סחלב (פירושונים)

האם התכוונתם ל... סחלביים – משפחה של צמחים סחלב (סוג) – סוג צמח במשפחת הסחלביים סחלב (משקה) – משקה סמיך על בסיס חלב, עמילן תירס, סוכר ותבלינים אשר מקורו במדינות המזרח התיכון.
Tina Snow

Tina Snow (בעברית: טינה סנואו) הוא המיני-אלבום השני של הראפרית האמריקאית מייגן די סטליון. המיני-אלבום יצא לאור ב-11 ביוני 2018, על ידי חברות התקליטים 1501 סירטיפייד ו-300 אנטרטיינמנט. מתוך המיני-אלבום יצאו לאור שני סינגלים: "Cocky AF" ו-"Big Ole Freak". עם יציאתו נכנס המיני-אלבום אל המקום ה-166 במצעד הבילבורד 200. הרצועה הראשונה במיני-אלבום היא "WTF I Want". הרצועה זכתה להצלחה וצברה למעלה מ-4 מיליון השמעות בספוטיפיי. הרצועה השנייה "Hot Girl", צברה למעלה מ-8 מיליון השמעות בספוטיפיי גם כן. הרצועה העשירית "Cocky AF", יצאה כסינגל הראשון מתוך המיני-אלבום וצברה למעלה מ-12 מיליון השמעות בספוטיפיי. בהמשך, יצאה הרצועה השביעית "Big Ole Freak", כסינגל השני והאחרון מתוך המיני-אלבום, תוך שצברה קרוב ל-50 מיליון השמעות בספוטיפיי. הרצועה השישית "Neva", זכתה להצלחה, תוך שצולם לה וידאו קליפ נלווה שזכה להצלחה ביוטיוב כאשר צבר קרוב ל-10 מיליון צפיות. מידע על האלבום Tina Snow באתר AllMusic האלבום Tina Snow באתר ספוטיפיי Tina Snow, 2018-12-21, נבדק ב-2020-03-01 Megan Thee Stallion – Cocky AF (באנגלית), נבדק ב-2020-03-01 Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2019-01-21 Billboard 200 Chart, Billboard Megan Thee Stallion- Neva
Make It Hot

Make It Hot הוא המיני-אלבום הראשון של הראפרית האמריקאית מייגן די סטליון. המיני-אלבום יצא לאור ב-18 בספטמבר 2017 בארצות הברית, על ידי חברת התקליטים 1501 סירטיפייד. מתוך המיני-אלבום יצא לאור הסינגל: "Pull Up Late". השיר "Stalli (Freestyle)", שיצא בסמוך לצאת המיני-אלבום, לא נכלל בו בסופו של דבר. הרצועה הראשונה במיני-אלבום היא "Intro – Make It Hot". הרצועה זכתה להצלחה וצברה למעלה מחצי מיליון השמעות בספוטיפיי. הרצועה השנייה "Pull Up Late", צברה למעלה מ-1.5 מיליון השמעות בספוטיפיי גם כן. בהמשך, הוחלט להוציא אותה כסינגל הראשון, הפותח והיחיד מתוך המיני-אלבום. בנוסף לכך, הרצועה השלישית "Naturally" והרביעית "Mustard & Mayonaise" הצליחו לצבור למעלה ממיליון השמעות בספוטיפיי גם כן. האלבום Make It Hot באתר ספוטיפיי Make It Hot, נבדק ב-2020-03-01 Pull up Late, נבדק ב-2020-03-01 Stalli (Freestyle), 2017-12-04, נבדק ב-2020-03-01